Is-Sibt li ġej fil-5.30pm se ssir xandira speċjali tal-programm Replay fuq Net Television bi preżentazzjoni ta’ Chris Micallef u Doriana Portelli. Permezz tal-parteċipazzjoni tat-tim ta’ Replay, fl-ewwel minuti tal-programm se jkun hemm l-ewwel kummenti hekk kif jaslu mill-erba’ stadiums li fihom se jintlagħbu l-logħob b’mod simultanju. Attenzjoni speċjali se tingħata fl-Istadium Nazzjonali f’Tal Qali u l-Hibernians Stadium f’Kordin fejn se jkunu fl-azzjoni ż-żewġ sfidanti Valletta u Balzan rispettivament, fejn possibbilment jista’ jintrebaħ il-kampjonat. It-trażmissjoni tintemm qabel l-aħbarijiet tas-7.30pm. Fil-programm se jkunu qed jixxandru wkoll is-servizzi tal-ħames partiti mill-aħħar ġurnata tal-kampjonat, bil-gowls kollha li jkunu skorjati. Fl-eventwalità li jintrebaħ il-kampjonat, Replay se jkun qed ixandar programm speċjali li jibda fit-8.30pm sa tard filgħaxija, b’kollegamenti mal-Belt Valletta jew Ħal Balzan. Għal aktar dettalji żuru l-paġna ta’ Replay fuq facebook https://www.facebook.com/ReplayNetTelevision/ (function(d,s,id){var js,fjs=d.getElementsByTagName(s)[0];if(d.getElementById(id))return;js=d.createElement(s);js.id=id;js.src="//connect.facebook.net/en_US/sdk.js#xfbml=1&version=v2.6";fjs.parentNode.insertBefore(js,fjs);}(document,'script','facebook-jssdk'));